ועדת הכספים, כנסת 18, פרוטוקול מספר 514, 2010-11-09 13:50

משה גפני: אני פותח את ישיבת ועדת הכספים.

משה גפני: אנחנו עוברים לסעיף הבא, האחרון בסדר היום, והוא  שינויים בתקציב לשנת 2010.

משה גפני: פנייה מספר 592 –

דני גלושנקוב: הפנייה היא של משרד המדע והטכנולוגיה והיא נועדה לבצע שינויים פנימיים בתקציב משרד המדע והטכנולוגיה על פי בקשת המשרד.

משה גפני: 350 אלף שקלים?

דני גלושנקוב: זה נועד לבצע התאמות לקראת סוף שנת הכספים.

משה גפני: תודה.

משה גפני: אנחנו מצביעים.

משה גפני: ה צ ב ע ה     פנייה מספר 592 – אושרה פה אחד     פניות מספר 593 עד 595 – משרד הבריאות

רפרנט בריאות: הפנייה נועדה להעביר תקציב לביצוע פרוייקטים של פיתוח משרד הבריאות בסכום כולל של 102 מיליון שקלים.

רפרנט בריאות: אם תרצה, אפשר לתת פירוט.

משה גפני: אני רואה שזה גם לגבי החניון התת קרקעי בבית החולים רמב"ם.

רפרנט בריאות: זאת השלמה.

רפרנט בריאות: זה הקצה.

משה גפני: בסדר.

משה גפני: סגן שר הבריאות הוא ליצמן, נכון?

רפרנט בריאות: נכון.

משה גפני: אני סומך עליו.

משה גפני: אנחנו מצביעים.

משה גפני: ה צ ב ע ה     פניות מספר 593 עד 595 – אושרו פה אחד     פנייה מספר 598 – משרד הבריאות

רפרנט בריאות: הפנייה נועדה להעברת תוספות לתמיכות בבתי חולים ממשלתיים בסכום כולל של 62 מיליוני שקלים.

רפרנט בריאות: שוב, אפשר לתת את הפירוט.

משה גפני: לפי מה זה?

משה גפני: איך אתם מחלקים את זה?

רפרנט בריאות: השימושים הם צבועים.

רפרנט בריאות: חלק מהסכומים הם מהסכם תקציבי של 2010 של משרדי הבריאות  והאוצר, חלק מהסכומים הם למשל למימון האשפוז של אריאל שרון, לשינוי בתעריפים בלידות.

משה גפני: מה זה מימון לאשפוז של אריאל שרון?

משה גפני: למה צריך תקציב מיוחד?

רפרנט בריאות: העלויות שם כנראה מאוד גבוהות.

רפרנט בריאות: משרד הבריאות מקבל מדי שנה מאז המקרה המצער סכום של מיליון ו-600 אלף שקלים לשנה.

משה גפני: היה מדובר על כך שהעבירו אותו לחווה.

רפרנט בריאות: זאת שאלה שצריך להפנות למשרד הבריאות.

משה גפני: הרב ליצמן אחראי על זה?

רפרנט בריאות: כן.

משה גפני: אנחנו מצביעים.

משה גפני: ה צ ב ע ה     פנייה מספר 598 – אושרה פה אחד     פנייה מספר 604 – משרד הבריאות

רפרנט בריאות: אני מתנצל בפני הוועדה.

רפרנט בריאות: הסיפור עם ההעברה לסעיף 94, זאת לא העברה בין גגות אלא העברה בתוך סעיף 24 לסעיף העברה לבתי החולים ולכן צריכה להיות פנייה משלימה.

רפרנט בריאות: אני יודע שהוועדה שאלה את אגף התקציבים מוקדם יותר היום למה הסכומים לא תואמים.

רפרנט בריאות: אנחנו העברנו 14 מיליון שקלים בפנייה הקודמת של 24 ועכשיו משלימים את הסכום.

משה גפני: אני מאוד מבקש.

משה גפני: אנחנו בודקים את זה בוועדה ומנהל הוועדה בודק את זה.

משה גפני: מצאנו שבאמת הפנייה הייתה שגויה ותיקנתם אותה.

משה גפני: יש לי שתי בקשות אליך ואל כל הרפרנטים.

משה גפני: אני מבקש להקפיד על ההעברות האלה, אבל גם להביא את זה לא ביום האחרון כאשר הוועדה יושבת.

משה גפני: אנחנו צריכים לבדוק קודם את הפניות.

משה גפני: הרבה פעמים אנחנו מתלבטים בינינו לבין עצמנו האם להביא לוועדה אישור כאשר הוא מגיע באותו יום.

משה גפני: אפשר לעשות את הכל יום קודם.

משה גפני: תחשבו שההעברות הן ביום שני.

רפרנט בריאות: אני מקבל את ההערה.

משה גפני: אנחנו מצביעים.

משה גפני: ה צ ב ע ה     פנייה מספר 604 – אושרה פה אחד     פנייה מספר 605 – שר החינוך

רפרנט: אני מייצג גם את רפרנטית חינוך בעניין הזה.

רפרנט: הפנייה נועדה להעביר כספים בגין הסכם קואליציוני של חבר הכנסת אמנון כהן.

רפרנט: בסך הכל 667 אלף שקלים עבור סמינרים להכשרת עובדי הוראה בעיקר במגזר החרדי כנראה.

רפרנט: עוד 667 אלף שקלים עבור בנות שירות לאומי ומיליון שקלים עבור פרוייקט חפציבה.

משה גפני: אנחנו מצביעים.

משה גפני: ה צ ב ע ה     פנייה מספר 605 – אושרה פה אחד     פנייה מספר 606 – רשויות מקומיות     	אין רפרנט.

רפרנט: הפנייה נועדה להעביר את השתתפות ות"ת למשרד התשתיות הלאומיות, למשרד המדע והטכנולוגיה ומשרד האוצר לפרוייקט משותף של קידוח מחקרי בים המלח.

משה גפני: אנחנו מצביעים.

משה גפני: ה צ ב ע ה     פניות מספר 607 ו-608 – אושרו פה אחד     פנייה מספר 609 – משרד התחבורה     	אין רפרנט.

משה גפני: פניות מספר 611 ו-612 –     	אין רפרנט.

משה גפני: פנייה מספר 599 – משרד הרווחה

חנן פריצקי: הפנייה נועדה לבצע שינויים בתקציב משרד הרווחה, בעיקר הסדרה של השעות הנוספות, העברה באגף שיקום בגין כל מיני בעיות שיש לנו עם גירעונות.

משה גפני: אנחנו מצביעים.

משה גפני: ה צ ב ע ה     פנייה מספר 599 – אושרה פה אחד

קריאה: הפנייה נועדה לבצע שינוי בפרוייקט הלאומי האתיופי, תגבור של 2.3 מיליון שקלים ממשרד החינוך למשרד הקליטה לנושא של הפרוייקט הלאומי האתיופי ולשינויים פנימיים בתוך המשרד.

משה גפני: זה לסטודנטים?

קריאה: לא. זה לנערים.

קריאה: סיוע בבגרויות לנערים אתיופים.

משה גפני: אנחנו מצביעים.

משה גפני: ה צ ב ע ה     פנייה מספר 610 – אושרה פה אחד     פנייה מספר 613 – משרד המשפטים     	אין רפרנט.

משה גפני: פניות 614 עד 616 – רווחה

חנן פריצקי: פרוייקט משותף ביחד עם משרד החינוך לתיעוד של משפחות של ניצולי שואה.

חנן פריצקי: אנחנו מטפלים בקטע של שואה ויש איזשהו פרוייקט של זקנים שנמצאים בבתי אבות ואנחנו עושים פרוייקט משותף.

משה גפני: מה עושה הפרוייקט הזה?

חנן פריצקי: אנחנו מעבירים את זה למשרד החינוך.

חנן פריצקי: זה בעיקר תיעוד של אלה שנפטרו בשואה.

משה גפני: הפרוייקט הוא מצוין, נאשר אותו אבל למה אתם מורידים 70 אלף שקלים מהלשכה של השר פלד?

משה גפני: אנחנו מצביעים.

משה גפני: ה צ ב ע ה     פניות 614 עד 616 – אושרו פה אחד

ציון פיניאן: הם מורידים 70 מתוך 70.

משה גפני: פניות מספר 620 ו-621 – טיסות הנשיא     	אנחנו התלבטנו בעניין הזה גם בפנייה שלכם.

משה גפני: אנחנו הרי מכבדים מאוד את הנשיא, אבל הפנייה הגיעה היום.

אושרה רודב: נכון.

משה גפני: וזה לא בסדר.

משה גפני: אני מבין את הקושי שיש לכם מול אגף התקציבים ומול משרד האוצר.

אושרה רודב: אני אגף התקציבים.

משה גפני: בסדר אבל אני מדבר על כך שמתקשרים מבית הנשיא.

משה גפני: אנחנו מכבדים אותו אבל אנחנו לא יכולים לעבוד כך.

משה גפני: אני למשל צריך לעבור על הפנייה.

משה גפני: בכל אופן, אני באופן זמני אבל אני עדיין יושב ראש הוועדה.

משה גפני: אני צריך לדעת לפני הישיבה לאן הנשיא נוסע.

משה גפני: תסבירי.

אושרה רודב: הפנייה נועדה לתקצב את תקציב בית הנשיא בסך של כ-2.5 מיליון שקלים.

אמנון כהן: נוספים?

אושרה רודב: כן, נוספים.

אמנון כהן: כמה סך כל התקציב בסעיף הזה של הנסיעות?

אושרה רודב: אם אני לא טועה עכשיו יש קרוב ל-50 מיליון שקלים על שינוייו.

אושרה רודב: אולי 45 מיליון.

משה גפני: הוא שואל על טיסות.

משה גפני: בערך 10 מיליון.

אושרה רודב: בערך 10 מיליון.

אושרה רודב: נכון, היושב ראש צודק.

אמנון כהן: זה לא היה מתוכנן?

אושרה רודב: אלה הזמנות לביקורים ממלכתיים שהנשיא מקבל.

אמנון כהן: יש לציין שיש לנו נשיא פופולרי.

משה גפני: נכון.

אמנון כהן: הוא עושה עבודה מצוינת.

משה גפני: אם אפשר לחסוך בנסיעות האלה כי אולי מהכסף הזה נוכל להעביר לסטודנטים.

אמנון כהן: לא, לא צריך לחסוך.

אמנון כהן: דווקא, שייסע.

משה גפני: לחסוך, מה לא לחסוך?

אמנון כהן: הוא עושה לנו לובינג בעולם.

משה גפני: הנשיא עושה עבודה מצוינת.

אמנון כהן: המצב שלנו בעולם הוא על הפנים והוא צריך להסביר את הדברים.

משה גפני: הנשיא עושה עבודה מצוינת אבל אם אפשר לחסוך, צריך לחסוך.

משה גפני: אנחנו מצביעים.

משה גפני: ה צ ב ע ה     פניות מספר 620 ו-621 – אושרו פה אחד     פניות מספר 619, 622, 628, 629 – משרד המשפטים

אושרה רודב: אני יכולה להסביר.

משה גפני: נשאיר את זה לשבוע הבא.

משה גפני: פנייה מספר 623 – משרד השיכון

אריאל לוין: הפנייה נועדה לאשר שינויים בתקציב הסיוע בהתאם לאי ביצוע.

אריאל לוין: יש תקנות בהן היה ביצוע יותר גבוה.

משה גפני: אנחנו מצביעים.

משה גפני: ה צ ב ע ה     פנייה מספר 623 – אושרה פה אחד     פנייה מספר 624 – משרד השיכון

אריאל לוין: קודם דיברנו על תקציב הסיוע ועכשיו מדברים על תקציב האשראי של המשרד.

אריאל לוין: התאמות לביצועים.

משה גפני: אנחנו מצביעים.

משה גפני: ה צ ב ע ה     פנייה מספר 624 – אושרה פה אחד     פניות מספר 625 ו-626 – משרד התעשייה, המסחר והתעסוקה

אריאל לוין: לא, הפנייה הזאת גם היא של משרד השיכון.

אריאל לוין: הסעיף הראשון הוא קבלת 8000 אלף שקלים ממשרד התעשייה להשלמת בניית מעון יום בתל שבע.

אריאל לוין: בנוסף, מימון של 3,650 מיליון לבניית מוסדות ציבור.

משה גפני: למה זה היה כל כך דחוף לכם?

אריאל לוין: חודש זה נמצא במערכות האחרות.

משה גפני: אבל מה היה קורה אם זה היה מגיע בשבוע הבא?

אריאל לוין: לא היינו יכולים להוציא מכרז.

אריאל לוין: סוף השנה נגמרת וצריך להוציא מכרז.

משה גפני: אני מאוד מבקש, תגיד באגף התקציבים – באמת, אני מבקש – להכין קודם את הפניות.

משה גפני: תחשבו שההעברות נעשות ביום שני.

משה גפני: אנחנו מתחילים לקבל טלפונים ולא נעים לנו.

משה גפני: התקשר מנכ"ל משרד השיכון ולא נעים לי.

משה גפני: יש לפעמים פנייה דחופה שמגיעה באותו יום ובאופן עקרוני אני מביא אותה, אבל אלה פניות שגרתיות שהייתם יכולים להכין אותן יום קודם.

משה גפני: אנחנו מצביעים.

משה גפני: ה צ ב ע ה     פניות מספר 625 ו-626 – אושרו פה אחד     פניות מספר 627, 630, 631 –

קריאה: הפנייה נועדה להעביר התחייבויות של משרד ראש הממשלה בגין תוכניות ערד 1 וערד 2 במגזר הדרוזים ובמגזר הבדואים בצפון, למשרד השיכון, לתקציב הפיתוח.

משה גפני: אנחנו מצביעים.

משה גפני: ה צ ב ע ה     פניות מספר 627, 630, 631 – אושרו פה אחד

קריאה: הפנייה היא פנייה של משרד המדע, התרבות והספורט.

קריאה: הפנייה נועדה להעברת 2 מיליון שקלים ממשרד הגמלאים למשרד המדע עבור מיזם נוער וגמלאים.

קריאה: הסכום עובר ל-1.7 מיליון שקלים ממשרד ההסברה לתמיכה בפעילות המכבייה לצעירים בהתאם לסיכום בין המשרדים.

קריאה: סכום של 19.1 מיליון שקלים ממשרדי ממשלה שונים, ביניהם נגב וגליל, מיעוטים ואוצר לתרומה בשדרוג של מתקני ספורט.

משה גפני: אפשר לקבל רשימה של מתקני הספורט האלה?

קריאה: בהמשך לאותו דיון שהיה.

קריאה: עוד 7 מיליון שקלים לתקציב הקולנוע שמתנהל בהרשאה להתחייב.

ציון פיניאן: אפשר לבקש רביזיה על תקציב הקולנוע?

משה גפני: כן.

ציון פיניאן: רק על תקציב הקולנוע.

משה גפני: לא, אפשר על הכל.

ציון פיניאן: אז אני מבקש רביזיה.

קריאה: אני מבקש, זה תקציב שהוא בהרשאה להתחייב.

משה גפני: לא להתערב בשיקולי הדעת של חברי הכנסת, במיוחד לא של ציון פיניאן.

משה גפני: אנחנו מצביעים.

משה גפני: ה צ ב ע ה

משה גפני: תגידו ללימור לבנת שהצבעתי בעד.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: יש רביזיה של חבר הכנסת ציון פיניאן.

קריאה: חלק מהרזרבה של האוצר, כל מיני החלטות ממשלה.

ציון פיניאן: רוצים רשימה.

קריאה: בסדר.

משה גפני: למה זה?

קריאה: ביטחון ברשויות המקומיות, 8 מיליון שקלים.

קריאה: 4 מיליון שקלים התחייבות שלנו ו-4 מיליון שקלים של האוצר בגין אבטחת ראשי רשויות.

אמנון כהן: מה זה הרשות לפיתוח ירושלים?

אמנון כהן: כמה?

קריאה: 14 מיליון שקלים.

משה גפני: עבור מה זה?

קריאה: לקולנוע.

קריאה: האוצר ביקש את זה.

קריאה: אנחנו מעבירים דרך הקרן לפיתוח ירושלים.

משה גפני: לא הבנתי.

משה גפני: למה מיועד הכסף הזה?

קריאה: האוצר ביקש את זה.

משה גפני: חבר'ה, תבואו בשבוע הבא.

משה גפני: בסדר.

משה גפני: תבואו עם נתונים.

קריאה: אפשר לדון בפנייה מספר 612?

משה גפני: פניות מספר 611,  612 – משרד הפנים

קריאה: מדובר בשינויים פנימיים בתקציב משרד הפנים כולל תקציב של 3 מיליון שקלים עבור קרן לקידום.

משה גפני: זה בסדר.

משה גפני: אנחנו מצביעים.

משה גפני: ה צ ב ע ה     פניות מספר 611 ו- 612 – אושרה פה אחד